text: Far Cry 3 — "Ubisoft Montreal" studiyası tərəfindən hazırlanmış və "Ubisoft" tərəfindən yayımlanmış 2012-ci il birinci şəxs atıcı videooyunu. Bu "Far Cry" videooyun seriyasındakı üçüncü epizodudur. Oyunda hadisələr uydurma tropik bölgə olan "Ruk adaları"nda cərəyan edir. Oynanış döyüş və kəşfə fokuslanır. Oyunçuların məqsədi düşmənləri məhv etmək və müxtəlif vasitələrdən istifadə edərək vəhşi təbiətdə sağ qalmaqdır. Oyunun baş qəhrəmanı Ceyson Brodi dostları ilə istirahət edərkən dəniz quldurlarının hücumuna məruz qalır, onun dostları girov götürülür, Ceysonun məqsədi dostlarını xilas etmək və sağ qalaraq adadan qaçmağın yolunu tapmaqdır.